5.10.2022
SL
Uradni list Evropske unije
L 258/299
Preprečevanje in obvladovanje nasprotij interesov ter preglednost 14.
ugotavlja, da je inštitut uvedel ukrepe in da si še naprej prizadeva za preglednost, preprečevanje in obvladovanje nasprotij interesov ter zaščito prijaviteljev nepravilnosti; ugotavlja, da je inštitut na svojem spletnem mestu objavil izjave o nasprotjih interesov in življenjepise članov upravnega odbora in višjega vodstva;
15.
ugotavlja, da je inštitut leta 2019 poročal o enem primeru prijavljanja nepravilnosti in o tem, da so se uporabila notranja pravila; ugotavlja, da politika inštituta o prijaviteljih nepravilnosti še ni usklajena z Direktivo (EU) 2019/1937 Evropskega parlamenta in Sveta (2); poziva inštitut, naj pri naslednji reviziji te politike zagotovi popolno usklajenost;
16.
v zvezi z nadaljnjim ukrepanjem na podlagi razrešnice za leto 2019 ugotavlja, da je inštitut leta 2020 začel postopek pregleda uporabe načel dobrega upravljanja v svojih skupnostih znanja in inovacij (SZI);
Notranja kontrola 17.
na podlagi poročila skupine inštituta za notranjo revizijo ugotavlja, da je bilo od 69 priporočil v okviru naknadne revizije 28 odprtih priporočil zaključenih, 7 odprtim priporočilom je bila znižana stopnja resnosti, eno odprto priporočilo v zvezi z upravljanjem dostopa do IT po reviziji IT leta 2016 pa je postalo v kritično; poziva inštitut, naj to kritično tveganje v svoji oceni sistema notranje kontrole obravnava kot morebitno pomanjkljivost v načelu 11;
18.
ugotavlja, da v nobenem delu sistema notranje kontrole v inštitutu niso bile ugotovljene večje pomanjkljivosti, ki bi lahko ogrozile doseganje operativnih, finančnih ali kontrolnih ciljev in preprečile direktorju, da podpiše svojo izjavo o zanesljivosti; vendar ugotavlja, da so potrebne nekatere dodatne izboljšave v zvezi z načeloma 12 in 17, ki spadata v kategorijo 2, zlasti z zmanjšanjem zamude pri načrtovanem izvajanju nerešenih priporočil in skrajšanjem časa za obveščanje o popravnih ukrepih, sprejetih leta 2020;
Odziv na covid-19 in neprekinjeno poslovanje 19.
ugotavlja, da je upravni odbor inštituta maja 2020 sklenil mobilizirati 60 milijonov EUR nedodeljenih sredstev inštituta, da bi dodatno podprl študente, podjetnike in inovatorje, ki jih je prizadelo svetovno širjenje pandemije covida-19; ugotavlja, da je inštitut s svojo pobudo v odziv na krizo podpiral nove projekte in podjetja, da bi reagirali na pandemijo covida-19, in sicer prek instrumentov za podporo podjetjem, ki imajo velik učinek in potencial rasti, podjetjem v razširitveni fazi ter malim in srednjim podjetjem kot tudi projektom za odzivanje na pandemijo, ki so ustvarili in izvajali kratkoročne inovacijske projekte za odzivanje, ki so neposredno obravnavali pandemijo covida-19;
Druge pripombe 20.
pozdravlja, da si je inštitut v letu 2020 še naprej prizadeval za izboljšanje svoje prisotnosti v družbenih medijih in strategije za trajnostni razvoj;
21.
ugotavlja, da inštitut izvaja splošno politiko za varnost informacij, vključno z vidiki informacijske in komunikacijske tehnologije na področju kibernetske varnosti; ugotavlja, da je glavni rezultat dosedanjih smernic in izvajanja tega programa ta, da inštitut ni poročal o kibernetskih incidentih;
22.
poudarja, kako pomembno je povečati digitalizacijo inštituta, ko gre za notranje delovanje in upravljanje, pa tudi za pospešitev digitalizacije postopkov; poudarja, da mora biti inštitut na tem področju še naprej proaktiven, da bi na vsak način preprečili digitalno vrzel med agencijami; opozarja pa, da je treba sprejeti vse potrebne varnostne ukrepe, da bi preprečili tveganje za spletno varnost obdelanih informacij; poziva inštitut, naj pospeši razvoj politike kibernetske varnosti in organ za podelitev razrešnice obvesti o njenem sprejetju;
(2) Direktiva (EU) 2019/1937 Evropskega parlamenta in Sveta z dne 23. oktobra 2019 o zaščiti oseb, ki prijavijo kršitve prava Unije (UL L 305, 26.11.2019, str. 17).